open-index/open-wikipedia-markdown huggingface dataset:
Алан Шыверс

**Роберт Алан Шыверс** (; , Лафкін, Тэхас — , Остын, Тэхас) — амерыканскі палітык, 37-ы губернатар Тэхаса.

## Біяграфія 
Алан Шыверс нарадзіўся ў горадзе Лафкін, штат Тэхас, у сям’і Роберта Эндру і Эстэр (народжанай Крысі) Шыверс. Ён правёў сваё дзяцінства ў Магнолія-Хілс, сямейным доме каля Вудвіла. У 1924 годзе Шыверс скончыў школу і паступіў у Тэхаскі ўніверсітэт у Остыне, каб стаць юрыстам, як бацька. Правучыўшыся год, ён кінуў вучобу і ўладкаваўся працаваць на нафтаперапрацоўчы завод у Порт-Артуры. Але ў 1928 годзе Шыверс вярнуўся ва ўніверсітэт і скончыў яго ў 1931 годзе са ступенню бакалаўра.

Да 1934 года Шыверс займаўся прыватнай юрыдычнай практыкай у Порт-Артуры, пасля чаго быў абраны ў сенат штата, стаўшы самым маладым у гісторыі сенатарам Тэхаса. У 1937 годзе ён ажаніўся з Мэрыэліс Шэры (1910—1996), бацька якой, Джон Шэры, быў буйным вытворцам цытрусавых, жывёлагадоўцам, банкірам і гандляром нерухомасцю ў даліне Рыа-Грандэ. У 1943 годзе Шыверс уступіў у войска ЗША і на працягу наступных двух з паловай гадоў служыў у Саюзным ваенным урадзе ў Паўночнай Афрыцы, Італіі, Францыі і Германіі.

Пасля звальнення з войска ў 1945 годзе ў званні маёра, Шыверс стаў генеральным дырэктарам камерцыйнага прадпрыемства свайго цесця, аднак неўзабаве вырашыў вярнуцца ў палітыку. У 1946 годзе ён быў абраны віцэ-губернатарам Тэхаса, а праз два гады быў пераабраны на наступны тэрмін. 11 ліпеня 1949 года памёр губернатар Бофард Джэстэр, і Шыверс заняў яго месца. Ён адмовіўся балатавацца на перавыбранне ў 1956 годзе.

У студзені 1957 года Шыверс сышоў з палітыкі і актыўна заняўся кіраваннем вялізных прадпрыемстваў у даліне Рыа-Грандэ, якія атрымала ў спадчыну яго жонка. Ён быў старшынёй і членам рады дырэктараў шэрагу банкаў, у тым ліку Austin National Bank і Texas Commerce Bank, а таксама прэзідэнтам Гандлёвай палаты ЗША. У 1973 годзе Шыверс быў прызначаны ў Савет рэгентаў Тэхаскага ўніверсітэта на сямігадовы тэрмін. На працягу чатырох гадоў ён быў старшынёй рады. У гэты час Шыверс ахвяраваў свой асабняк у Остыне, каб сабраць сродкі для юрыдычнай школы ўніверсітэта.

Шыверс памёр 14 студзеня 1985 гады ад шырокага інфаркту. Пасля яго засталіся жонка Мэрыэліс, тры сыны і дачка, а таксама дзесяць унукаў.
Лівінгстан (Тэхас)

**Лівінгстан** () — горад у ЗША, размешчаны ва ўсходняй частцы штата Тэхас, адміністрацыйны цэнтр акругі Полк. Па дадзеных перапісу за 2010 год колькасць жыхароў складала 5335 чалавек, паводле ацэнкі Бюро перапісу ЗША ў 2015 годзе ў горадзе пражывала 5172 чалавекі.

Катэгорыя:Гарады Тэхаса
Полк (значэнні)

**Полк**:
* Полк — воінская часць, якая звычайна ўваходзіць у склад дывізіі або брыгады.

## Прозвішча 
* Джэймс Полк, 11-ы прэзідэнт ЗША
* Сара Чылдрэс Полк, першая лэдзі ЗША

## Тапонім 
* Полк (акруга, Тэхас)
Полк (акруга, Тэхас)

**Акруга Полк** () — акруга штата Тэхас Злучаных Штатаў Амерыкі. На 2000 год у ёй пражывала 41139 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 46 530 чалавек. Акруговы цэнтр — горад Лівінгстан. Акруга Полк была адной з першапачатковых акруг Рэспублікі Тэхас, калі яна абвясціла незалежнасць ад Мексікі ў 1836 годзе. Названа ў гонар Джэймса Нокса Полка, 11-га прэзідэнта ЗША.

Катэгорыя:Акругі Тэхаса
Веерніца шасціпальцая

**Веерніца шасціпальцая** (*Alucita hexadactyla*) — від матылёў сямейства . Сустракаецца ў Еўразіі. Раней лічылася, што ён таксама сустракаецца ў Паўночнай Амерыцы, але даследаванне 2004 года паказала, што паўночнаамерыканскія прадстаўнікі адносяцца да іншага віду.

## Апісанне 
Размах крылаў 14-16 мм. У адрозненне ад тыповай молі, якая мае дзве пары лускаватых крылаў, у веерніц назіраюцца каля дваццаці тонкіх пёрыстых пёраў (з лускавінкамі на апорных рэбрах). З раскінутымі крыламі яны нагадваюць веер. Крылы маюць яркі зігзагападобны ўзор у белым, чорным і карычневым колерах, які разам з бліскучымі валасінкамі, накіраванымі назад на кожным пяры, робіць дарослую моль адметнай. Грэчаская відавая назва *hexadactyla* паходзіць ад грэчаскага слова «шасціпальцы». Лётаюць па адной, можна сустрэць у любую пару года. Від распаўсюджаны і яго прадстаўнікі часта сустракаюцца ў садах, але іх лёгка не заўважыць з-за невялікіх памераў.

Лічынкі харчуюцца на відах роду , пракладваючы тунэлі ў кветкавых пупышках і лісці. Адтуліны і пацямненне пупышак сведчаць аб харчаванні лічынак. Існуюць рознагалоссі наконт таго, ці з’яўляюцца лічынкі  або ўзбуджальнікамі галаў.

## Спасылкі 
* Twenty-plume Moth at UKmoths
* Images representing *Alucita hexadactyla* at Consortium for the Barcode of Life

Катэгорыя:Веерніцы
Наталля Сяргееўна Лісоўская

**Наталля Сяргееўна Лісоўская** (нар. , в. Забараўе, Сенненскі раён, Віцебская вобласць) — беларускі мастак дэкаратыўна-прыкладнога мастацтва.

## Біяграфія 
Скончыла Мінскае мастацкае вучылішча імя А. Глебава (1978), Віцебскі тэхналагічны інстытут лёгкай прамысловасці (1983). З 1988 года выкладае ў Віцебскім дзяржаўным тэхналагічным універсітэце на кафедры дызайну, дацэнт (1993). Член Беларускага саюза мастакоў (1994). Жыве ў Віцебску.

Працуе ў тэхніцы ручнога ткацтва, тэкстыльным дызайне. Аўтар і распрацоўшчык малюнкаў і структур тканін, што ўкаранёныя ў вытворчасць на беларускіх прадпрыемствах.

Сярод работ: «Цвіценне» (1978), «Два жыцці» (1982), «Летні дождж. Вясёлка» (1988), «Горад» (1990), «Азёры Віцебшчыны» (1990), «У Віцебску ідзе дождж» (1991), «Вясна. Пралескі» (1991), «Мае вербы» (1993), «Квітнеючыя лугі» (1995), «Старажытныя рукапісы» (1996), «Халодны дзень» (1998), «Сонечны год» (2003), «Раніца» (2008), «Дрэвы гінуць без каранёў» (2008), «Зімовыя вокны» (2009) і інш.

З’яўляецца аўтарам рада навуковых артыкулаў, метадычных дапаможнікаў па пытаннях мастацкага праектавання тэкстыльных вырабаў.

Работы мастака знаходзяцца ў Мастацкім музеі і Арт-цэнтры Марка Шагала г. Віцебска, Музеі гісторыі і культуры г. Наваполацка, прыватных калекцыях у Беларусі, Польшчы, ЗША, Германіі.

## Літаратура 
* Лісоўская Наталля Сяргеўна // Беларускі саюз мастакоў: 1938—1998: энцыкл. даведнік / аўт.-склад. Б. А. Крэпак [і інш.]. — Мн.: ВТАА «Кавалер Паблішэрс», 1998. — С. 334. — На беларус. і англ. мовах.
* Наталля Лісоўская // Саюз творцаў [Выяўленчы матэрыял] = A Union of creators : фотаальбом / уклад. і аўт. тэксту М. Цыбульскі; аўт. уступ. У. Андрэйчанка; фат. В. Балоціна, М. Цыбульскага. — Мн.: Беларусь, 2005. — С. 82. — На беларус. і англ. мовах.
* Цыбульский, М. Л. Лисовская Наталья Сергеевна / М. Л. Цыбульский // Регионы Беларуси: энцикл.: в 7 т. / редкол.: Т. В. Белова (гл. ред.) [и др.]. — Мн.: Беларус. Энцыкл. імя П. Броўкі, 2011. — Т. 2 : Витебская область. Кн. 2. — С. 73—74.

Катэгорыя:Мастакі Беларусі
Eudocima tyrannus

**Eudocima tyrannus** — буйны начны матылёк з сямейства . Прадстаўнік трапічнага роду. Рэдкі трапічны від, які заходзіць на тэрыторыю Расіі самай паўночнай часткай арэала і прадстаўлены падвідам *amurensis*.

## Апісанне 
Даўжыня пярэдняга крыла 45-48 мм. Размах крылаў 80-130 мм. Цела і крылы апушаныя густымі валасінкамі. Пярэднія крылы карычнева-бурага колеру з зеленаватым і фіялетавым водбліскам, няяснымі зялёнымі плямамі і двума тонкімі лініямі. Вяршыня пярэдніх крылаў завостраная. Заднія крылы аранжава-жоўтыя з чорнай кручкападобнай плямай і чорнай перавяззю ля вонкавага краю.

### Асаблівасці біялогіі 
У цэлым біялогія вывучана недастаткова. У год развіваецца 1 пакаленне. Лёт матылькоў у ліпені-жніўні. Імага могуць быць сустрэтыя на дрэвах з выцеклым сокам, які бродзіць. Адкладка яец і харчаванне вусеняў адбываюцца на раслінах відаў , , ,  і іншых. Вусень акукляецца ў кокане са сплеценага лісця.

## Арэал і месцы пражывання 
Распаўсюджаная на тэрыторыі Кітая, Японіі, Індыі. На тэрыторыі Расіі — Паўднёвае Прымор’е, а таксама востраў Кунашыр. Адзін асобнік сабраны на Камчатцы.

Жыве ў шыракалістых лясах.

Катэгорыя:Жывёлы, апісаныя ў 1852 годзе
Катэгорыя:Насякомыя Азіі
Катэгорыя:Матылі
Міхайлаўскі завулак (Мінск)

**Міхайлаўскі завулак** — завулак у Кастрычніцкім раёне Мінска. Знаходзіцца ў цэнтральнай частцы Мінска, дзе захавалася гістарычная забудова ХІХ—ХХ ст.

## Славутасці
### Дамы
* Дом 2 (Ленінградская, 1), жылы дом, пабудаваны ў 1950-52 гг.
* Дом 4, жылы дом, пабудаваны ў 1948-50 гг.
* Дом 6 (Кірава, 5), даходны дом Козінай 1895 г.
### Іншае
* Міхайлаўскі сквер
* Скульптура Дзяўчынка з парасонам

## Спасылкі 
* Міхаўлайскі завулак у архітэктурнай базе PhotoBuildings

Катэгорыя:Завулкі Мінска
Катэгорыя:Кастрычніцкі раён (Мінск)
Міхаіл Аляксандравіч Бычкоўскі

**Міхаіл Аляксандравіч Бычкоўскі** (нар., в. Стахава, Столінскі раён, Брэсцкая вобласць) — беларускі кераміст.

## Біяграфія 
Скончыў мастацка-графічны факультэт Віцебскага дзяржаўнага педагагічнага інстытута (1982). Выкладаў у СШ № 10 г. Барысава (1982), працаваў на віцебскім аб’яднанні «Кераміка» (1984-87), з 1987 мастак-кераміст АП ВФ «Віцебскгандальбуд». Член Беларускага саюза мастакоў (2002). Жыве ў Віцебску.

Працуе ў галіне дэкаратыўнай керамікі, металапластыкі, выкарыстоўвае іх пластычныя магчымасці ў інтэр’еры.

Сярод работ: дэкаратыўныя пластыка «Мелодыя» (1987), «Трое» (1991), «Прагулка» (1996), керамічныя эцюды «Усмешкі маёй майстэрні» (1997), «Адам і Ева» (1998), «Вечар» (1999), «Наташа» (2000), «Саша» (2000), «Сумная песня» (2001), «Грабеньчыкі» (2001) і інш. Аўтар дэкаратыўных кампазіцый у інтэр’еры крамы «Кветкі» (Віцебск, 1995), пластыкі ў інтэр’еры крамы «Белвест» (Віцебск, 1997), дэкаратыўна-манументальнай кампазіцыі ў кавярні «Маэстра» (Віцебск, 2007), дэкаратыўнай кампазіцыі ў забаўляльным цэнтры «Востраў скарбаў» (Віцебск, 2008), серыі керамічных пано для інтэр’ера кафэ ў г. п. Копысь Аршанскага раёна (2009).

Асноўнай асаблівасцю твораў з’яўляецца выкарыстанне комплексных інтэр’ерных рашэнняў, дэкаратыўнай пластыкі, работа з асяроддзем, укараненне змяшаных тэхнік, акцэнтаванне ролі візуальных магчымасцяў матэрыялаў, якія выкарыстоўвае аўтар.

## Літаратура 
* Міхаіл Бычкоўскі // Саюз творцаў [Выяўленчы матэрыял] = A Union of creators : фотаальбом / уклад. і аўт. тэксту М. Цыбульскі; аўт. уступ. У. Андрэйчанка; фат. В. Балоціна, М. Цыбульскага. — Мн. : Беларусь, 2005. — С. 25. — На беларус. і англ. мовах.
* Цыбульский, М. Л. Бычковский Михаил Александрович / М. Л. Цыбульский // Регионы Беларуси : энцикл. : в 7 т. / редкол.: Т. В. Белова (гл. ред.) [и др.]. — Мн. : Беларус. Энцыкл. імя П. Броўкі, 2010. — Т. 1 : Витебская область. Кн. 2. — С. 116.

Катэгорыя:Выпускнікі Віцебскага дзяржаўнага ўніверсітэта імя П. М. Машэрава
Катэгорыя:Члены Беларускага саюза мастакоў
Чысцец (балота)

**Чысце́ц** — нізіннае балота ў Вілейскім і Мядзельскім раёнах Мінскай вобласці Беларусі, у вадазборы ракі Нарач. Плошча 5800 га,  у межах прамысловага пакладу 4900 га. Выкарыстоўвалася для нарыхтоўкі торфу. Адкрытай сеткай асушана 1,5 тыс. га ў Мядзельскім і 1 тыс. га ў Вілейскім раёнах. На неасушаных землях пераважаюць хмызнякі з вольхі і вярбы, у травяным покрыве пераважае асака. Часткова выкарыстоўваецца пад сенажаць.

## Літаратура 
* 

Катэгорыя:Балоты Вілейскага раёна
Катэгорыя:Балоты Мядзельскага раёна
Школа Тоса

**Школа Тоса** () — сярэдневяковая нацыянальная японская школа жывапісу, якая развівала традыцыі школы Ямато-э.

Адна з найстарэйшых школ японскага жывапісу. Існавала з пачатку XV да канца XIX ст. Характэрна падкрэсленай дэкаратыўнасцю, чыстатой ліній і філіграннай дэталізацыяй жывапіснай паверхні, колеравым багаццем і тэхнічнай дасканаласцю. Росквіт школы прыходзіцца на гады жыцця  (1434—1525). Тады прадстаўнікі школы Тоса ў найбольшай ступені карысталіся спрыяннем сёгуната і імператарскага двара.

## Літаратура 
* 

Катэгорыя:Мастацтва Японіі
Мяа

**Мяа** — група народаў у Паўднёвым Кітаі, Паўночным В’етнаме, Лаосе, Тайландзе, М’янме. Большасць з іх жывуць у Кітаі, мяа пятая па колькасці сярод этнічных груп, афіцыйна прызнаных у Кітайскай Народнай Рэспубліцы. Раёны пражывання ў Кітаі: правінцыі Гуйчжоў, Хунань, Юньнань, Гуансі, Сычуань, Хайнань, Хубэй і Гуандун; больш за палову мяа жывуць у Гуйчжоў.

## Зноскі 
Катэгорыя:Народы В’етнама
Катэгорыя:Народы Кітая
Катэгорыя:Народы Лаоса
Катэгорыя:Народы Тайланда
Баранавічы (лакаматыўнае дэпо)

**Лакаматыўнае дэпо «Баранавічы»** — адно з найбуйнейшых рамонтна-эксплуатацыйных дэпо Беларускай чыгункі. Вытворчыя магутнасці размешчаны на станцыі Баранавічы Цэнтральныя, цэх дызель-цягнікоў — на станцыі Баранавічы Палескія. 

Сваю гісторыю дэпо адлічвае з лістапада 1871 года.

Лакаматыўнымі брыгадамі ўчастка абслугоўваюцца цягнікі пасажырскага, прыгараднага і грузавога руху, як на электравознай, так і на цеплавознай цязе:
* пасажырскі рух: Баранавічы — Гродна; Баранавічы — Лунінец.
* грузавы рух: Баранавічы — Брэст; Баранавічы — Слуцк; Баранавічы — Ліда; Баранавічы — Лунінец; Баранавічы — Орша; Баранавічы — Ваўкавыск.
* прыгарадны рух: Баранавічы — Мінск; Баранавічы — Лунінец; Баранавічы — Слуцк; Баранавічы — Ліда — Маладзечна — Крулеўшчына; Баранавічы — Ваўкавыск — Гродна.

## Заўвагі 
## Спасылкі 
* Сайт Лакаматыўнага дэпо Баранавічы 
* Беларуская чыгунка: лакаматыўнае дэпо Баранавічы
* Спіс рухомага саставу на сайце
* 

Катэгорыя:З’явіліся ў 1871 годзе
Катэгорыя:Лакаматыўныя дэпо
Катэгорыя:Баранавіцкае аддзяленне Беларускай чыгункі
Масква (кінатэатр, Варшава)

**«Масква»** () — кінатэатр, які працаваў у 1950–1996 гадах у Варшаве. Гэта быў самы вялікі кінатэатр пасляваеннай Варшавы.

## Гісторыя 
Будынак кінатэатра быў пабудаваны па праекце Казіміжа Марчэўскага і Стэфана Путоўскага. Гэта быў асобна стаячы будынак па вул. Пулаўскай 19, насупраць выезду з вул. Ракавецкай.

Кінатэатр быў адкрыты 22 ліпеня 1950 года, у Дзень Адраджэння Польшчы. Меў сучасныя інтэр'еры з 1012 месцамі для гледачоў. У верасні 1951 года перад будынкам кінатэатра былі пастаўлены два каменныя львы работы Юзэфа Трэнароўскага.

Гэта быў самы вялікі кінатэатр у пасляваеннай Варшаве і адзін з самых сучасных і элегантных кінатэатраў Польскай Народнай Рэспублікі. Першапачаткова кінатэатр мусіў называцца «Вечар», але назву змянілі на «Масква». У 1970-1980-я гады ў рамках «Кінасупрацьстаянняў» акрамя стандартнага рэпертуару дэманстраваліся фільмы-пераможцы міжнародных кінафестываляў.

У 1981 годзе будынак кінатэатра ўвекавечыў Крыс Нідэнталь на адным са знакавых фота часоў ваеннага становішча, на якім БТР SKOT стаіць перад рэкламай фільма Фрэнсіса Форда Копалы «Апакаліпсіс сёння», размешчанай на будынку кінатэатра. Здымак зроблены з лесвіцы камяніцы на вуліцы Ракавецкай.

Апошні кінапаказ адбыўся 30 красавіка 1996 года.

Катэгорыя:Знесеныя будынкі і збудаванні Варшавы
Yangwang

**Yangwang** (кітайская: «仰望», што літаральна азначае «глядзець уверх» або «любавацца») — кітайскі брэнд люкс электрамабіляў, які належыць BYD Auto. Лагатып брэнда — кітайскі іерогліф, які азначае «маланка» або «электрычнасць» у oracle bone script. Гэта першы аўтамабільны брэнд, які прадставіў запатэнтаваную BYD тэхналагічную платформу індывідуальны прывад (IWD) пад назвай «e4» (易四方).

Першая мадэль маркі, U8 поўнапамерны пазадарожнік, быў афіцыйна прадстаўлены 5 студзеня 2023 г. на Guangzhou Auto Show, перад выхадам на кітайскі рынак 18 красавіка 2023 г. Падчас прэзентацыі заснавальнік і генеральны дырэктар BYD Ван Чуанфу асабіста вывеў U8 на сцэну, у той час як іншы U8, абсталяваны колам Mecanum, дэманстраваў тэхналогію IWD рухаючыся бокам і выконваючы паварот танкападобны. На той жа выставе Ван таксама прадставіў U9, электрычны гіперкар з удзелам «прапрыетарнага DiSus» (云辇) Сістэма актыўная падвеска і заяўлены час 0-100 км у гадзіну усяго за 2 секунды.

7 верасня 2023 года кампанія BYD прадэманстравала новы аўтамабіль пад назвай Yangwang U6, у прэзентацыі на штогадовай акадэмічнай сустрэчы па аўтамабільнай аэрадынаміцы, арганізаванай Таварыствам аўтамабільных інжынераў Кітая (SAE). Паведамляецца, што новая мадэль мае каэфіцыент аэрадынамічнага супраціву толькі 0,195, хоць падрабязная інфармацыя пакуль недаступная, за выключэннем таго, што аўтамабіль, здаецца, седан класа люкс.

## Мадэлі 
* Yangwang U6 — раскошны седан (дражнілі, у будучыні)
* Yangwang U8 — электрычны пазадарожнік амфібія пазадарожнік (2023-наш час))
* Yangwang U9 — электрычны суперкар (з 2023 г. па цяперашні час)

File:Yangwang U8 001.jpg|Yangwang U8
File:Yangwang U9 001.jpg|Yangwang U9

## Крыніцы 
Катэгорыя:Аўтамабілебудаўнічыя кампаніі Кітая
Гданцаўка

**Гданцаўка** () — гістарычная мясцовасць у Цэнтральна-гарадскім раёне Крывога Рога. Знаходзіцца на поўдзень ад гістарычнага цэнтра горада, на правым беразе ракі Інгулец.

## Гісторыя 
Заснавана ў 1791 годзе на землях карнэта Мартына Гданцава, ад прозвішча якога і паходзіць назва вёскі. На момант заснавання памешчык Гданцаў меў 5900 дзесяцін зручнай зямлі і 100 дзесяцін непрыдатнай.

У 1859 годзе ў сяле Гданцаўка Александрыйскага павета Мусіеўскай воласці Херсонскай губерні было 8 двароў і 62 жыхары.

Развіццё Гданцаўкі звязана з развіццём металургічнай прамысловасці ў рэгіёне. У апошняй чвэрці XIX ст. каля вёскі пачаліся работы на Ліхманаўскай капальні. Яго арандавала Наварасійскае таварыства на 60 гадоў у селяніна Ліхмана.

У пачатку 1990-х гадоў па ініцыятыве Крыварожскага жалезаруднага акцыянернага таварыства і пад непасрэдным кіраўніцтвам інжынера М. Ф. Шыманоўскага тут пачалося будаўніцтва Гданцаўскага чыгуналіцейнага завода. У 1890 г. пабудавана першая домна. Да 1891 г. ужо былі пабудаваны тры печы, а канчатковае будаўніцтва было завершана ў 1892 г. У маі 1901 г. адкрыты пад’язныя чыгуначныя шляхі да завода.

Сяліліся палякі, балгары, французы. Дзейнічалі ліцейны завод Б. Васілеўскага, маслабойня П. Унгера, цэментны завод Голдзіра. Са старажылаў Грабскія, Адамскія, Кавалі, Полякі, Блажэўскія.

17 ліпеня 1891 г. каля завода на сродкі Акцыянернага таварыства Крыварожскіх жалезных руд быў адкрыты помнік А. Полю. Помнік быў усталяваны на штучным насыпе, на пастаменце быў зроблены надпіс: «Да карыснай дзейнасці А. М. Поля ў Крывым Рогу 1870—1890 гг.»

Быў парк са скульптурай Дзевы Марыі. Працавалі гасцініца, бальніца.

У 1882—1884 гадах па праекце акадэміка Мікалая Белялюбскага ў раёне Гданцаўскага чыгунаплавільнага завода быў пабудаваны Інгулецкі мост, што спрыяла далейшаму развіццю як завода, так і рэгіёна.

У канцы XIX ст. Гданцаўка увабрала ў сябе некалькі суседніх паселішчаў, размешчаных на тэрыторыі, акружанай з трох бакоў рэчышчам Інгульца. На 1916 год тут было 348 двароў, у якіх пражывала 1766 чалавек.

У 1905, 1917 гадах у вёсцы адбываліся рэвалюцыйныя падзеі.

28 чэрвеня 1923 г. на Гданцаўскі заводзе пачала працаваць фабрыка фарбаў.

У 1924 г. на базе былога Гданцаўскі чыгуналіцейнага завода былі створаны цэнтральныя механічныя майстэрні, якія ў 1932 г. былі рэарганізаваны ў завод горнага машынабудавання (з 1937 г. «Камуніст»).

### У складзе горада 
У 1930-я гады вёска ўвайшла ў склад Крывога Рогу. У 1936 годзе на тэрыторыі Гданцаўкі быў створаны Камсамольскі парк пад кіраўніцтвам садавода Упраўлення грамадскіх работ І. Я. Ткачэнкі.

З пачаткам Другой сусветнай вайны завод «Камуніст» быў эвакуіраваны. Падчас акупацыі тут (каля сучаснай школы № 29) размяшчаўся нямецкі канцлагер — шталаг 338.

У лютым 1944 года ў Гданцаўцы размяшчаўся штаб камандуючага 3-м Украінскім фронтам генерала Радзівона Маліноўскага.

Пасля вызвалення пачалася актыўная работа па адбудове і аднаўленні мірнага жыцця. Ужо ў сакавіку была адноўлена работа завода «Камуніст». У пачатку мая 1944 года тут былі выраблены першыя пяць горнапагрузчыкаў ПМЛ-4.

## Вядомыя асобы 
* Казімеж Марчэўскі — польскі архітэктар.

Катэгорыя:Крывы Рог
Галвестан

**Галвестан**:
* Галвестан (акруга)
* Галвестан (востраў)
* Галвестан (Тэхас)
Ліг-Сіці

**Ліг-Сіці** () — горад у штаце Тэхас, уваходзіць у агламерацыю Вялікі Х'юстан. Большая частка горада знаходзіцца ў акрузе Галвестан, але частка адносіцца да акругі Харыс. Паводле дадзеных перапісу 2010 года насельніцтва горада складала 83 560 чалавек, пры перапісе 2000 года, колькасць насельніцтва была 45 444 чалавекі.

У Ліг-Сіці знаходзіцца некалькі прыбярэжных курортаў, яхт-клуб "Уотэрфард-Харбар", папулярныя сярод жыхароў суседняга Х'юстана.

Катэгорыя:Гарады Тэхаса
Галвестан (акруга)

**Акруга Галвестан** () — акруга штата Тэхас Злучаных Штатаў Амерыкі. На 2000 год у ёй пражывала 250158 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 288 239 чалавек. Акруговы цэнтр - горад Галвестан.

Сфарміравана ў 1838 годзе з участкаў акруг Бразорыя, Херыс і Ліберці. Названа ў гонар Бернарда дэ Гальвеса, губернатара Тэрыторыі Луізіяны.

Катэгорыя:Акругі Тэхаса
Галвестан (востраў)

**Галвестан** () — бар’ерны востраў ля ўзбярэжжа Мексіканскага заліва, уваходзіць у аднайменную акругу амерыканскага штата Тэхас. Плошча — 209 км². На востраве знаходзіцца горад Галвестан.

## Гісторыя 
У 1519 годзе побач з востравам праходзілі караблі экспедыцыі Алонса Альварэса дэ Пінеды. Мяркуюць, што менавіта каля гэтага вострава (які ў той час называлася Мальхада) у 1528 годзе пацярпеў крушэнне Альвар Нуньес Кабеса дэ Вака.

У 1785 годзе іспанскі мараплаўца Хасэ Антоніа дэ Эвія зрабіў апісанне вострава і найбліжэйшага заліва, які быў ім названы ў гонар іспанскага намесніка Бернарда дэ Гальвеса.

Першае еўрапейскае паселішча на востраве было заснавана ў 1816 годзе французскім прыватырам Луі-Мішэлем Оры. Пасля гэтага яно перайшло да Жана Лафіта, які заставаўся там да 1820 года. У 1830 годзе на востраве быў пабудаваны мексіканскі мытны пункт. Быў заснаваны горад і порт Галвестан, які атрымаў гарадскія правы ў 1839 годзе, ужо знаходзячыся ў складзе Тэхаскай рэспублікі.

У 1859 годзе да вострава быў пабудаваны драўляны мост-эстакада, па якім праходзіла чыгунка. У 1875 годзе чыгуначная кампанія Gulf, Colorado і Santa Fe Railway пабудавала іншы мост. Абодва масты былі разбураны падчас Галвестанскага ўрагану 1900 года. У 1912 годзе да вострава быў пабудаваны камбінаваны аўтамабільна-чыгуначны мост.

У 1970-х гадах на востраве быў заснаваны прыродны парк Галвестан-Айленд, які мае статус парка штата Тэхас. Тэрыторыя парка была набыта штатам у 1969 годзе, а адкрыццё парка адбылося ў 1975 годзе.

У верасні 2008 года востраў сур’ёзна пацярпеў ад урагану Айк, які абрушыўся на яго. Аднаўленне разбураных дамоў і ўстараненне іншых наступстваў урагану запатрабавала працяглага часу.

Катэгорыя:Геаграфія Тэхаса
Катэгорыя:Астравы ЗША
Катэгорыя:Астравы Атлантычнага акіяна
Рыэл (акруга)

**Акруга Рыэл** () — акруга штата Тэхас Злучаных Штатаў Амерыкі. На 2000 год у ёй пражывала 3051 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 2925 чалавек. Акруговы цэнтр — горад Лікі. Сфарміравана ў 1913 годзе. Названа ў гонар Джуліуса Рыёла, фермера і члена легіслатуры штата.

Катэгорыя:Акругі Тэхаса
Ліндэн (Тэхас)

**Ліндэн** () — горад у ЗША, размешчаны ў паўночна-ўсходняй частцы штата Тэхас, адміністрацыйны цэнтр акругі Кас. Па дадзеных перапісу за 2010 год колькасць жыхароў складала 1988 чалавек, паводле ацэнкі Бюро перапісу ЗША ў 2015 годзе ў горадзе пражывала 1979 чалавек.

Катэгорыя:Гарады Тэхаса
Кас (акруга, Тэхас)

**Акруга Кас** () — акруга штата Тэхас Злучаных Штатаў Амерыкі. На 2000 год у ёй пражывала 30438 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 29 284 чалавек. Акруговы цэнтр — горад Ліндэн. Сфарміравана ў 1846 годзе з часткі акругі Буі. Названа ў гонар Льюіса Каса, сенатара ад Мічыгана, які падтрымліваў далучэнне Тэхаса да ЗША.

Катэгорыя:Акругі Тэхаса
Кас

**Кас** — прозвішча, тапонім.

## Прозвішча 
* Кармэн Кас, эстонская актрыса, палітык
* Льюіс Кас, амерыканскі палітык

## Тапонім 
* Кас (акруга, Аява)
* Кас (акруга, Ілінойс)
* Кас (акруга, Індыяна)
* Кас (акруга, Мінесота)
* Кас (акруга, Місуры)
* Кас (акруга, Мічыган)
* Кас (акруга, Небраска)
* Кас (акруга, Паўночная Дакота)
* Кас (акруга, Тэхас)
Ліпскам (Тэхас)

**Ліпскам** () — горад і статыстычна адасобленая мясцовасць у ЗША, размешчаны ў паўночнай частцы штата Тэхас, адміністрацыйны цэнтр аднайменнай акругі. Па дадзеных перапісу за 2010 год колькасць жыхароў складала 37 чалавек, паводле ацэнкі Бюро перапісу ЗША ў 2016 годзе ў горадзе пражывала 32 чалавекі.

Катэгорыя:Гарады Тэхаса
Marengo

**Marengo** — род аранеаморфных павукоў з падсямейства  у сямействе . З шасці апісаных у родзе відаў, толькі адзін жыве ў Паўднёва-Усходняй Азіі (у дзяржаве Тайланд), а астатнія пяць насяляюць на востраве Шры-Ланка.

## Этымалогія 
Род атрымаў назву ў гонар італьянскага горада , дзе праходзіла , і  імператар Напалеона I.

## Віды 
*  Peckham & Peckham, 1892 — Шры-Ланка 
*  Benjamin, 2004 — Тайланд
*  (Simon, 1900) — Шры-Ланка
*  Simon, 1900 — Шры-Ланка
*  Benjamin, 2006 — Шры-Ланка
*  Simon, 1900 — Шры-Ланка

## Літаратура 
* Wanless FR. 1978. A revision of the spider genus Marengo (Araneae: Salticidae). Bulletin of the British Museum (Natural History) Zoology 33: 259—278.

## Спасылкі 
* Photograph of *Marengo* sp. 

Катэгорыя:Павукападобныя Азіі
Катэгорыя:Павукі-скакуны
Павел Леанідавіч Бранштэтэр

**Павел Леанідавіч Бранштэтэр** (, Максімаўка, Гарадоцкі раён, Віцебская вобласць — , ) — беларускі фотамастак.

## Біяграфія 
Скончыў мастацка-графічны факультэт Віцебскага педагагічнага інстытута (1981). Вучыўся ў І. Сталярова, Л. Анцімонава, А. Арлова. У 1984—2001 гг. — фатограф у інстытуце «Віцебсксельбудпраект», з 2004 выкладаў на кафедры дызайну Віцебскага дзяржаўнага тэхналагічнага ўніверсітэта. Член беларускага грамадскага аб’яднання «Фотамастацтва». Член Беларускага саюза дызайнераў. Жыў у Віцебску.

Працаваў у жанрах партрэта, нацюрморта, рэпартажу, ню, пейзажа. У творчасці дамінуюць цыклы «Беларусь, якая сыходзіць. Віцебшчына» і «Візуальны дзённік».

Сярод асноўных твораў: «Дадому» (1983), «Рукі» (1987), «Немалады аўтамабіль» (2006), «Мая Беларусь» (2007), «Камсамольскае рэтра» (2008), «Даўгачасны агнявы пункт» (2009), «Меланхалічны аб’ект» (2010); серыі «Віцебск супрэматычны» (2007), «Яшчэ адна вясна» (2008), «Вірус дэкаратыўнасці» (2009) і інш.

Работы мастака публікаваліся ў выданнях «FOTO@VIDEO», «Фотомагазин», «Фотомагия», «Беларусь», «Знамя юности».

## Літаратура 
* Цыбульский, М. Л. Бранштетер Павел Леонидович / М. Л. Цыбульский // Регионы Беларуси : энцикл. : в 7 т. / редкол.: Т. В. Белова (гл. ред.) [и др.]. — Мн. : Беларус. Энцыкл. імя П. Броўкі, 2010. — Т. 2 : Витебская область. Кн. 1. — С. 92—93.

Катэгорыя:Фотамастакі Беларусі
Алег Рыгоравіч Арлоў

**Алег Рыгоравіч Арлоў** () — беларускі жывапісец.

## Біяграфія 
Нарадзіўся  года ў вёсцы Старасакольнікі Пскоўскай вобласці (Расія).

Скончыў у 1958 годзе Рыжскае мастацкае вучылішча імя Я. Разенталя, у 1966 годзе Беларускі дзяржаўны тэатральна-мастацкі інстытут. Вучыўся ў М. Данцыга і А. Мазалёва.  Удзельнік мастацкіх выставак з 1966 года.

Член Беларускага саюза мастакоў з 1972 года.

## Творчасць 
Працаваў у станковым жывапісе ў жанрах фігуратыўнай карціны, пейзажа, партрэта. Эксперыментальны характар твораў спалучаецца са своеасаблівым асацыятыўна-імпрэсіяністычным бачаннем рэальнасці.

Сярод работ: тэматычныя кампазіцыі «Вялікая Айчынная вайна 1941—45» (1968), «Віцебшчына гераічная і працоўная» (1968), «Дэманстрацыя», «Першы дзень міру», «Памяці маці» (1974), «Песні Чылі», «Клятва байцоў», «Вызваленне»; пейзажы «Пейзаж у Лясковічах» (1970), «Лучоса» (1970), «Віцебск» (1970), «Каток у Віцебску» (1970), «Стары замак» (1980), «Восень. Поўдзень», «Віцебшчына — азёрны край», «Восень у Беліцы» (1981), «Зіма ў Здраўнёве» (1985), «Плошча Перамогі» (1990), «Стары Полацк» (1993); партрэты мастакоў А. Салаўёва (1980) і А. Мемуса (1980), партрэты «Студэнт», «Маці», «Паэт»; нацюрморты «Бэз» (1985), «Рамонкі» (1985) і інш.

Творы знаходзяцца ў Полацкім краязнаўчым музеі. 

## Крыніцы 
## Літаратура 
* 

* 

## Спасылкі 
* 

Катэгорыя:Мастакі Беларусі
Катэгорыя:Мастакі-пейзажысты Беларусі
Катэгорыя:Мастакі-партрэтысты Беларусі
Старасакольнікі

**Старасакольнікі** () — вёска ў Новасакольніцкім раёне Пскоўскай вобласці Расіі. Уваходзіць у склад Прыгараднай воласці. Размешчана на левым (паўночным) беразе ракі Удрай (Вялікі Удрай), за 10 км на захад ад горада Новасакольнікі. Насельніцтва — 146 чалавек (2010).

## Вядомыя ўраджэнцы і жыхары 
* Алег Рыгоравіч Арлоў, беларускі жывапісец

Катэгорыя:Населеныя пункты Пскоўскай вобласці
Валідацыя даных

**Валідацыя** або **праверка даных** — працэс ацэнкі  даных з дапамогай  выяўлення памылак. Такія функцыі праглядаюць увесь  і паведамляюць пра знойдзеныя хібы.

## Прыклад 
Няхай набор даных мае атрыбуты з . Пры валідацыі гэтых даных могуць правярацца наступныя ўласцівасці:
* Аднароднасць фармату запісу адрасоў.
* Адпаведнасць прыведзеных паштовых індэксаў адрасам.
* Адсутнасць  у важных атрыбутах.

## Крыніцы 
Катэгорыя:Кіраванне данымі
Катэгорыя:Бяспека даных
Першасная апрацоўка даных

**Першасная апрацоўка даных** — этап падрыхтоўкі даных, у ходзе якога трансфармуецца іх фармат і структура, што можа прывесці да змены . Праводзіцца перад  каб павысіць іх надзейнасць і паўнату, зрабіць прыдатнымі для ўжывання.

## Прыклады 
Прыклады аперацый, якія могуць выконвацца ў працэсе першаснай апрацоўкі даных:
* Змена парадку слупкоў у .
* Стварэнне новых атрыбутаў на аснове ўжо прысутных.
* Аб’яднанне атрыбутаў.
* Выдаленне (фільтрацыя) непатрэбных запісаў.
* Змена   праз  і .
* Запаўненне  (напрыклад нулямі, сярэднім, медыянай) або выдаленне запісаў з пропускамі.

## Крыніцы 
Катэгорыя:Кіраванне данымі
Катэгорыя:Аналіз даных
Даследаванне даных

**Даследаванне даных** — пачатковы этап , у ходзе якога выяўляюцца характарыстыкі,  і заканамернасці ў даных з дапамогай статыстычных метадаў і . Можа праводзіцца як уручную, так і з дапамогай аўтаматызаваных метадаў. Вынік даследавання — набор візуалізацый і , напрыклад максімум, мінімум і сярэдняе значэнне атрыбутаў даных.

## Прадметы даследавання 
У працэсе даследавання даных, пра кожны з іх атрыбутаў (напрыклад, слупок у ) збіраюцца і дакументуюцца наступныя звесткі:
* Назва
* Колькасць запісаў
*  (, лікавы, тэкставы і г.д.)
* Лікавыя характарыстыкі для лікавых даных (мінімум, максімум, сярэдняе, медыяна і г.д.)
* Колькасць  (доля прапушчаных значэнняў ад усіх запісаў)
* Тып размеркавання (нармальнае, раўнамернае,  і г.д.)

Акрамя гэтага, даследуецца карэляцыя паміж атрыбутамі і ствараюцца візуалізацыі.

## Інструменты 
Найбольш распаўсюджаныя мовы праграмаваня для даследавання даных — Python і R. Для візуалізацыі выкарыстоўваюцца такія інструменты, як , ,  і . Падобныя інструменты даюць магчымаць эфектыўней прэзентаваць вынікі праз інтэрактыўныя візуалізацыі.

## Крыніцы 
Катэгорыя:Кіраванне данымі
Катэгорыя:Аналіз даных
Катэгорыя:Машыннае навучанне
Хакейны саюз Славеніі

**Хакейны саюз Славеніі** (, **ХЗС**) — арганізацыя, якая займаецца правядзеннем спаборніцтваў па хакеі з шайбай на тэрыторыі Славеніі.

ХЗС займаецца арганізацыяй наднацыянальных ліг: Альпійская хакейная ліга (сумесна з Аўстрыйскай асацыяцыяй хакея з шайбай і Італьянскай федэрацыяй спорту на лёдзе) і Міжнародная хакейная ліга (сумесна з Сербскім саюзам па хакеі на лёдзе і Харвацкім саюзам па хакеі на лёдзе).

## Гісторыя 
З 6 мая 1992 года федэрацыя з’яўляецца членам Міжнароднай федэрацыі хакею на лёдзе (ІІХФ).

## Крыніцы 
## Спасылкі 
* Афіцыйны сайт Хакейнага саюза Славеніі

Катэгорыя:Арганізацыі паводле алфавіта
Катэгорыя:Хакей у Славеніі
Катэгорыя:Спартыўныя арганізацыі Славеніі
Кацярына Сяргееўна Дунцова

**Кацярына Сяргееўна Дунцова** (; нар. , ) — расійская палітык, журналістка і юрыстка.

Займала пасаду дэпутата Ржэўскай гарадской Думы Цвярской вобласці з 2019 па 2022 год. 16 лістапада 2023 года абвясціла аб вылучэнні сваёй кандыдатуры на прэзідэнцкія выбары 2024 года.

## Біяграфія 
Нарадзілася 24 красавіка 1983 года ў Краснаярску. У 1995 годзе пераехала ў Ржэў (Цвярская вобласць), дзе скончыла сярэднюю школу.

У 2008 годзе скончыла Дзяржаўную адукацыйную ўстанову вышэйшай прафесійнай адукацыі «Цвярскі дзяржаўны ўніверсітэт».

Пачала сваю кар’еру ў 2003 годзе, працуючы каля года ў муніцыпальнай тэлевізійнай кампаніі Ржэва. Шмат гадоў была кіраўніком школьнай тэлевізійнай студыі.

З 2006 па 2022 гады была галоўным рэдактарам Ржэўскай тэлестудыі «РиТ» (RiT) (была закрыта ў 2022 годзе) — незалежнай тэлевізійнай кампаніі, уласнага праекта, які яна вяла разам з мужам. У тэлекампаніі яна асвятляла праблемы муніцыпальнага ўзроўню: жыллёва-камунальная гаспадарка, беззаконне чыноўнікаў і злачыннасць.

У 2009 годзе Дунцова сабрала больш за чатыры тысячы подпісаў супраць адмены выбараў мэра Ржэва.

Удзельнічала ў прэзідэнцкай выбарчай кампаніі 2024 года, але яе ініцыятыўная група не была зарэгістравана. 31 мая 2024 года Міністэрства юстыцыі Расіі ўключыла Кацярыну Дунцову ў рэестр замежных агентаў.

## Выбарчая кампанія 2024 
16 лістапада 2023 года Дунцова аб’явіла аб сваім намеры балатавацца на пасаду Прэзідэнта Расійскай Федэрацыі ў якасці незалежнага кандыдата. У той жа дзень яна аб’явіла аб зборы подпісаў.

Кацярына Дунцова патлумачыла свой намер балатавацца на пасаду прэзідэнта, сказаўшы, што «Расія рухалася ў няправільным кірунку ў апошнія дзесяць гадоў: курс накіраваны не на развіццё, а на самазнішчэнне».

20 лістапада Дунцову выклікалі ў пракуратуру, дзе запатрабавалі растлумачыць яе пазіцыю па канфлікце ва Украіне.

6 снежня Банк ЗГБ заблакаваў грашовыя пераводы журналістцы. Цэнтральная выбарчая камісія адмовіла ў рэгістрацыі ініцыятыўнай групы Кацярыны Дунцовай праз шэраг працэсуальных памылак. Дунцова звярнулася па дапамогу да партыі «Яблоко», але там вылучыць яе ад партыі адмовіліся.

Руская служба Бі-бі-сі назвала Кацярыну Дунцову «адзіным нечаканым кандыдатам» на выбарах.

## Сям’я 
Кацярына Дунцова выхоўвае траіх дзяцей.

## Заўвага
Веласіпеднае асвятленне

**Веласіпеднае асвятленне** - гэта аптычныя прылады якія ўстаноўлены на ровар з мэтаю адзначыць ровар на дарозе для бяспекі раварыста і іншых удзельнікаў дарожнага руху, а таксама для таго, каб асвятліць дарогу, дарожныя знакі і штучныя няроўнасці. 

Згодна з ПДР Беларусі пры руху па дарозе ў цёмны час сутак на ровары павінны быць уключаны: спераду - фара (ліхтар), якая выпраменьвае белае святло, а ззаду - ліхтар, які выпраменьвае чырвонае святло. Па-за населенымі пунктамі раварыст павінен быць апрануты ў адзенне павышанай бачнасці са святлоадбіўнымі элементамі (за выключэннем руху па веласіпеднай дарожцы).

## Гісторыя 
Самыя раннія веласіпедныя лямпы былі алейнымі (каганцы) і пачалі вырабляцца ў 1876 годзе для звычайных і трохколавых ровараў з масіўнымі шынамі. З 1896 года пачалося вытворчасць ацэтыленавых веласіпедных ліхтароў, дзе крыніцай святла з'яўляецца адкрытае полымя ад падпаленага ацэтылену, які, у сваю чаргу, утвараецца ў выніку хімічнай рэакцыі карбіду кальцыя з вадой. Гэтыя лямпы забяспечвалі яркае святло, але патрабавалі рэгулярнага абслугоўвання.

З 1888 года пачалі вырабляць электрычныя лямпы для ровараў, але яны не карысталіся попытам да 1898 года. Яны ўключалі ў сябе нізкавольтную лямпу напальвання і свінцова-кіслотную батарэю або дынама-машыну. На змену свінцова-кіслотным батарэям прыйшлі сухія, а пазней шчолачныя батарэі. Першапачаткова дынама-машына выраблялася ў выглядзе асобнай прылады, усталяванай на вілках з фрыкцыйнай перадачай ад вобада колы. Пазней у ступіцах колаў сталі ўсталёўваць дынама-машыны. У цяперашні час замест лямпаў напальвання ў веласіпедных фарах усё часцей выкарыстоўваюцца магутныя святлодыёды, радзей - галагенавыя лямпы. Карпусы і лінзы ліхтароў выкананы з пластыка. Карпусы святлодыёдных фар часцяком таксама выконваюць ролю радыятараў, таму іх вырабляюць з алюмініевых сплаваў.

## Спасылкі 
* Правілы дарожнага руху на ровары ды мапедзе

Катэгорыя:Асвяшчэнне
Катэгорыя:Дэталі веласіпедаў
Катэгорыя:Веласіпеднае асвятленне
Катэгорыя:Веласіпед
Аляксандр Міхайлавіч Глебаў

**Аляксандр Міхайлавіч Глебаў** (,  — , ) — беларускі фотамастак.

## Біяграфія 
Спецыяльнай адукацыі не атрымаў. У Віцебску жыў з 1961 года.

Працаваў у жанрах «ню», «арт-партрэта», фатаграфаваў гарадскія сюжэты, займаўся рэкламнай фатаграфіяй.

Сярод твораў: «Як весела ўдваіх» (1974), «Экстаз» (1976), «Атэлье» (1976), «Прытча пра ганарлівую прыгажуню» (1977), "Партрэт «Каля акна» (1987), «Дзяўчына ў белым» (1987), «Шагалаўскі матыў» (2000), «Пакінутая нявеста» (2000), «Нявіннасць» (2000), серыі «Лета ў Пальмінцы» (пач. 1980-х), фатаграфіі, прысвечаныя старому Віцебску (1978—2006).

Працам мастака ўласцівы плыўнасць, мяккасць контураў і сілуэтаў, прасторавая лёгкасць пластычна эфектных формаў. Важная роля ў пабудове выявы ў партрэтах і кампазіцыях прыналежыць кантрастам і супастаўленням, аксэсуарам мадэляў.

А. Глебаў — прызёр шэрагу міжнародных конкурсаў фатаграфіі: VII Міжнароднага салона фатаграфіі «Venus» (Кракаў, Польшча), пражскага часопіса «Photo revue», конкурсу «INTERNATIONALER ZEISS-PRAKTICA (FOTOWETTBEWERS)» (1987), фотаконкурсу "FOTOKONKURS " (Талін, Эстонія), уладальнік двух прызоў часопіса «Автопилот» (1997).

Актыўна супрацоўнічаў з фотаагенцтвам «Трансглоб» (Гамбург, Германія), часопісамі «Савецкае фота» (СССР), «Pani», «Kobieta», «Cats», «Sukces», «Playboy» (Польшча), дзе публікаваліся яго фатаграфіі ў 1980-1990-х гг.

## Літаратура 
* Цыбульский, М. Л. Глебов Александр Михайлович / М. Л. Цыбульский // Регионы Беларуси : энцикл. : в 7 т. / редкол.: Т. В. Белова (гл. ред.) [и др.]. — Мн. : Беларус. Энцыкл. імя П. Броўкі, 2010. — Т. 2 : Витебская область. Кн. 1. — С. 302.

Катэгорыя:Фотамастакі Беларусі
Ратон (прадпрыемства)

**ААТ «Ратон»** (руск.: *ОАО «Ратон»*) — беларускае прадпрыемства электратэхнічнай прамысловасці, размешчаннае ў Гомелі. Спецыялізуецца на вытворчасці энергетычнага абсталявання.

## Гісторыя 
У 1970 годзе запрацаваў Завод радыётэхналагічнага абсталявання. Асноўная прадукцыя - ЭВМ для патрэбаў міністэрства Абароны.

У 1992 годзе на базе завода радыётэхналагічнага абсталявання і спецыяльнага канструктарскага бюро створана Навукова-вытворчае аб'яднанне *«*Ратон».

У 2009 годзе Рэспубліканскае навукова-вытворчае ўнітарнае прадпрыемства «Ратон» рэарганізавана ў ААТ «Ратон».

У 2014 годзе завод увайшоў у холдынг Мінскага электратэхнічнага завода.

У 2021 годзе да ААТ «Ратон» быў далучаны Гомельскі завод вымяральных прыбораў.

## Прадукцыя 
* размеркавальныя прыстасаванні
* камплектныя трансфарматарныя падстанцыі
* высакавольтная камутацыйная апаратура (раздзяляльнікі, выключальнікі нагрузкі)
* катлы ацяплення
* вымяральныя прыборы

## Крыніцы 
Катэгорыя:Прадпрыемствы Гомеля
Катэгорыя:Электратэхнічныя кампаніі
Катэгорыя:Вытворцы энергетычнага абсталявання
Казімеж Марчэўскі (архітэктар)

**Казімеж Марчэўскі** (; , Гданцаўка (зараз раён Крывога Рога), Расійская імперыя — , Варшава, ПНР) — польскі архітэктар.

## Біяграфія 
Нарадзіўся ў пасёлку чыгуналіцейнага завода ля Крывога Рогу. Пасёлак насялялі палякі, французы і балгары.

Скончыў архітэктурны факультэт Варшаўскага тэхналагічнага ўніверсітэта ў 1932 годзе.

Быў членам рэдакцыйнай камісіі «Архітэктуры і будаўніцтва». Пасля верасня 1939 г. працаваў у бюро рэгіянальнага планавання, пры якім таксама была сакрэтная архітэктурная майстэрня.

Удзельнічаў у Варшаўскім паўстанні ў шэрагах Арміі Краёвай.

У 1945 годзе вярнуўся ў Варшаву. Быў адным з сузаснавальнікаў Бюро адбудовы Варшавы.

Ён быў суаўтарам планаў прасторавага развіцця Варшавы (у тым ліку генеральнага плана) і Варшаўскага муніцыпальнага комплексу, праектаваў аб’екты камунальнай гаспадаркі.

Па даручэнні ААН ён працаваў экспертам па рэканструкцыі Скоп’е. У 1955 годзе быў узнагароджаны Рыцарскім крыжам Ордэна Адраджэння Польшчы.

Пахаваны на Павонзкаўскіх могілках (участак 59-5-14).

## Пабудовы 
* Астранамічна-метэаралагічная абсерваторыя на гары Поп Іван Чарнагорскі
* Дом польскага слова
* Кінатэатр «Масква»

Катэгорыя:Выпускнікі факультэта архітэктуры Варшаўскай палітэхнікі
Катэгорыя:Удзельнікі Варшаўскага паўстання
Катэгорыя:Архітэктары Польшчы
Ліпскам (акруга)

**Акруга Ліпскам** () — акруга ў ЗША, на паўночна-ўсходнім ускрайку штата Тэхас. Афіцыйна ўтворана ў 1876 годзе і названа ў гонар Абнера Сміта Ліпскама — дзяржаўнага сакратара рэспублікі Тэхас. Станам на 2000 год колькасць насельніцтва складала 3057 чалавек. Акруговы цэнтр — горад Ліпскам.

Катэгорыя:Акругі Тэхаса
Літлфілд (Тэхас)

**Літлфілд** () — горад у ЗША, размешчаны ў паўночна-заходняй частцы штата Тэхас. Адміністрацыйны цэнтр акругі Лэмб.

* Па дадзеных перапісу 2010 года — колькасць жыхароў складала 6372 чалавекі.
* Паводле ацэнкі Бюро перапісу ЗША ў 2016 годзе ў горадзе пражывала 6039 чалавек.

## Крыніцы 
Катэгорыя:Гарады Тэхаса
Лэмб (акруга)

**Акруга Лэмб** () - акруга ў ЗША, штаце Тэхас. Афіцыйна ўтворана ў 1876 годзе і названа ў гонар Джорджа Лэмба - малодшага лейтэнанта тэхаскай арміі, які загінуў у бітве пры Сан-Хасінта. Станам на 2000 год, колькасць насельніцтва складала 23722 чалавек. Акруговы цэнтр - горад Літлфілд.

Катэгорыя:Акругі Тэхаса
Лана (Тэхас)

**Лана** () — горад у ЗША, размешчаны ў цэнтральнай частцы штата Тэхас, адміністрацыйны цэнтр аднайменнай акругі. Па дадзеных перапісу за 2010 год колькасць жыхароў складала 3232 чалавекі, паводле ацэнкі Бюро перапісу ЗША ў 2015 годзе ў горадзе пражываў 3341 чалавек.

Катэгорыя:Гарады Тэхаса
Лана

**Лана**:

## Рэкі 
* Лана (прыток Каларада)
* Лана (прыток Тыраны)

## Тапонім 
* Лана (акруга)
* Лана (Тэхас)
Лана (акруга)

**Акруга Лана** () — акруга штата Тэхас Злучаных Штатаў Амерыкі. На 2000 год у ёй пражываў 17031 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 18 274 чалавек. Акруговы цэнтр - горад Лана. Сфарміравана ў 1856 годзе. Назва паходзіць ад аднайменнай ракі (ісп. llano — раўніна).

Катэгорыя:Акругі Тэхаса
Гомельскі электратэхнічны завод

[ {
		"type": "Feature",
		"geometry": {
			"type": "Point",
			"coordinates": [
				30.971,
				52.441			]
		},
		"properties": {
			"title": "Гомельский электротехнический завод",
			"marker-symbol": "college",
			"marker-color": "#3366cc"
		}
	} , {
			"type": "ExternalData",
			"service": "geoline",
			"ids": "Q97007674",
			"properties": {
				"stroke": "#FF9999"
			}
		}, {
			"type": "ExternalData",
			"service": "geoshape",
			"ids": "Q97007674",
			"properties": {
				"fill": "#FF0000",
				"fill-opacity": 0.1,
				"stroke": "#FF9999"
			}
		} ]H[//maps.google.com/maps?ll=52.441,30.971&q=52.441,30.971&spn=0.02,0.02&t=h&hl=ru G][//yandex.ru/maps/?ll=30.971,52.441&pt=30.971,52.441&spn=0.02,0.02&l=sat,skl Я]O 
**СП ААТ «Гомельскі электратэхнічны завод»** (**СП ААТ ГЭТЗ**) — прадпрыемства размешчанае ў Гомель (Беларусь). Спецыялізуецца на вытворчасці гарнітуры чыгуначных стрэлак.

## Гісторыя 
Прадпрыемства было арганізавана ў 1917 годзе як кузня чыгуначных пуцявых майстэрняў Гомельскай дыстанцыі пуці. Кузня выпускала абсталяванне для рамонту пуцей і стрелкавых пераводаў. Завод уваходзіў ва Ўсесаюзны трэст транспартных электрасігнальных заводаў "Транссігналсувязьзаводы" Народнага камісарыята шляхоў зносін СССР. Колькасць супрацоўнікаў складала 320 чалавек.

## Зноскі 
Катэгорыя:Кампаніі Беларусі
Катэгорыя:Прадпрыемствы Гомеля
Лана (прыток Каларада)

**Лана** () — рака ў цэнтральнай частцы штата Тэхас (ЗША), правы прыток ракі Каларада. Агульная даўжыня ракі - прыкладна 160 км. Плошча басейна - 11 568 км² (па іншых дадзеных, 11 533 км²). Правы прыток — рака Джэймс, якая ўпадае ў Лана прыкладна за 10 км на поўдзень ад горада Мэйсан.
Катэгорыя:Рэкі Тэхаса
Локхарт (Тэхас)

**Локхарт** () — горад у ЗША, размешчаны ў акрузе Колдуэл; з’яўляецца акруговым цэнтрам.

Горад Локхарта і акруга Колдуэл уваходзяць у метрапалітэнскі статыстычны арэал ЗША Вялікі Остын. Насельніцтва — 38 066 чалавек. Названы ў гонар Бэрда Локхарта, памочніка геадэзіста Грына Дэвіта. Локхарт стаў месцам перамогі тэхасцаў над каманчамі ў Бітве пры Плам-Крык у 1840 годзе (першапачаткова горад называўся Плам-Крык).

## Насельніцтва 
## Зноскі 
Катэгорыя:Гарады Тэхаса
Колдуэл (акруга, Тэхас)

**Акруга Колдуэл** () — акруга штата Тэхас Злучаных Штатаў Амерыкі. На 2000 год у ёй пражывала 32185 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 37 810 чалавек. Акруговы цэнтр - горад Локхарт. Сфарміравана ў 1848 годзе. Названа ў гонар Мэцью Колдуэла, выканаўцы Тэхаскай Дэкларацыі Незалежнасці і салдат тэхаскай рэвалюцыі.

Катэгорыя:Акругі Тэхаса
Грэг (акруга)

**Акруга Грэг** () — акруга штата Тэхас Злучаных Штатаў Амерыкі. На 2000 год у ёй пражывала 111379 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 117 528 чалавек. Акруговы цэнтр - горад Лонгв'ю. Сфарміравана ў 1873 годзе з часткі акругі Апшэр. Названа ў гонар Джона Грэга, генерала войска канфедэратаў, які загінуў падчас грамадзянскай вайны.

Катэгорыя:Акругі Тэхаса
Лонгв’ю (Тэхас)

**Лонгв’ю** () — горад у ЗША, размешчаны ў паўночна-ўсходняй частцы штата Тэхас, на поўнач ад ракі Сабін, у акругах Грэг і Гарысан. Адміністрацыйны цэнтр акругі Грэг. Насельніцтва — 80 455 чалавек па дадзеных перапісу 2010 года.

У 2014 годзе часопіс Forbes паставіў Лонгв’ю на шостае месца ў спісе самых хуткарослых маленькіх гарадоў ЗША.

Катэгорыя:Гарады Тэхаса
Канструяванне прыкмет

**Канструяванне прыкмет** — працэс стварэння і трансфармавання  (характарыстык, атрыбутаў, уласцівасцей) на аснове сырых даных для выкарыстання ў мадэлях машыннага навучання. Пры канструяванні прыкмет выкарыстоўваюцца як вынікі , так і веды ў прадметнай галіне.

Канструяванне прыкмет можа ўключаць  непарыўных прыкмет, раскладанне і трансфармацыю (лагарыфмаванне, караняванне, квадратаванне і г.д.), камбінаванне створаных раней прыкмет для атрымання новых і  (стандартызацыя і ).

## Крыніцы 
Катэгорыя:Машыннае навучанне
Мадысанвіл (Тэхас)

**Мадысанвіл** () — горад у ЗША, размешчаны ва ўсходняй частцы штата Тэхас, адміністрацыйны цэнтр акругі Мадысан. Па дадзеных перапісу за 2010 год колькасць жыхароў складала 4396 чалавек, паводле ацэнкі Бюро перапісу ЗША ў 2016 годзе ў горадзе пражывала 4636 чалавек.

Катэгорыя:Гарады Тэхаса
Узброеныя сілы Дэмакратычнай Рэспублікі Конга

**Узброеныя сілы Дэмакратычнай Рэспублікі Конга, УС ДРК** (; ФАРДК) — ваенная арганізацыя Дэмакратычнай Рэспублікі Конга, прызначаная для абароны свабоды і незалежнасці дзяржавы.

Афіцыйна ДРК мае самыя вялікія ўзброеныя сілы ў Цэнтральнай Афрыцы пры насельніцтве 83 301 151 чалавек на 2018 год. Вайсковыя кадры рухтуюцца замежнымі інструктарамі, у прыватнасці, бельгійскімі. Аднак, улічваючы памеры краіны, слабы ўзровень падрыхтоўкі, нізкі баявы дух і састарэлае абсталяванне, армія не ў стане забяспечыць бяспеку на ўсёй тэрыторыі краіны. Большая частка ваеннай тэхнікі знаходзіцца ў дрэнным стане. Узброеныя сілы ўключылі ў сябе пэўную колькасць недзяржаўных узброеных фарміраванняў, якія маюць сумнеўную лаяльнасць.

На 2017 год ваенны бюджэт складаў 890 мільярдаў кангалезскіх франкаў (586 млн долараў ЗША) пры ВУП у 61,4 трыльёна кангалезскіх франкаў (40,4 млрд долараў ЗША) — 1,4 % ад ВУП. Камплектаванне на добраахвотнай аснове. Ваенізаваныя фарміраванні: паліцыя і сілы самаабароны. УС ДР Конга арганізавана ў 11 ваенных акругаў.

Колькасць сухапутных войск — 103 тыс. чалавек. Гэта 6 інтэграваных пяхотных брыгад, 3 неінтэграваныя пяхотныя брыгады, 1 артылерыйскі полк, 1 батальён ваеннай паліцыі і 27 асобных пяхотных палкоў у рэгіёнах Паўночнае і Паўднёвае Ківу з ліку былых баевікоў. Баявая эфектыўнасць многіх фарміраванняў сумніўная.

Узбраенне і ваенная тэхніка: 174 танкаў, 52 разведвальных машын, 144 БТР, 16 САУ, 125 артсістэм, 57 РСЗА. СПА складаецца з ПЗРК і зенітных гармат.

Колькасць ВМС — 6700 чал. На ўзбраенні налічваецца 16 патрульных караблёў.

Колькасць ВПС — 2550 чалавек. Самалётны парк: 4 Су-25, 1 C-130, 2 Ан-26. Верталётны парк: 7 Мі-24, 2 Мі-8, 1 AS332L Super Puma.

Акрамя арміі ў ДР Конга існуе 8-тысячная Рэспубліканская Гвардыя. Налічваецца 1 танкавы полк, 3 лёгкія пяхотныя брыгады, 1 артылерыйскі полк.

## Літаратура 
* The Military Balance 2018, p. 457—458

Катэгорыя:Узброеныя сілы паводле краін
Катэгорыя:Дэмакратычная Рэспубліка Конга
Пётр Серафімавіч Козіч

**Пётр Серафімавіч Козіч** (, вёска Юнькі, Пастаўскі раён, Віцебская вобласць) — беларускі карыкатурыст.

## Біяграфія 
Скончыў Віцебскі дзяржаўны педагагічны інстытут (1972). Настаўнічаў. З 1991 года — у газеце «Віцьбічы». Член Беларускага саюза мастакоў (2007).

Працуе ў жанрах карыкатуры і кніжнай ілюстрацыі. Працы мастака вызначаюцца высокім прафесіяналізмам, новым цікавым вырашэннем складаных задач, якія ставіць перад сабой жанр карыкатуры. На сённяшні дзень Пятром Козічам створана больш за пяць тысяч карыкатур. Серыі яго сатырычных малюнкаў былі выдадзены ў Балгарыі, Польшчы, Расіі, Латвіі.

Аўтар зборнікаў «Першы блін камяком» (1987), «Венера з універсама» (1994), «Паласатае жыццё ката Міцькі і яго сяброў» (1999), «Бывайце здаровы» (2004), «Ну як тут не смяяцца» (2004). Яго працы ўвайшлі ў зборнікі карыкатур часопіса «Вожык», кнігу «Беларусы смяюцца» (2006).

## Літаратура 
* Крывенькая, А. С. Козіч Пётр Серафімавіч / К. С. Крывенькая // Рэгіёны Беларусі : энцыкл. : у 7 т. / рэдкал.: Т. В. Бялова (гл. рэд.) [і інш.]. — Мн. : Беларус. Энцыкл. імя П. Броўкі, 2010. — Т. 2: Віцебская вобласць. Кн. 1. — С. 500—501.

Катэгорыя:Мастакі Беларусі